Skaven

A távoli múltban az omladozó romok között tenyésző patkányok állítólag nagy mágikus erőből táplálkoztak. Ez az anyag a torzkő, megszilárdult nyers boszorkányság szilánkjai. Káros hatására a kártevők mutálódnak, megnőve méretben és intelligenciában a Káosz aljas gyermekeivé, a Skavenekké. A skavenek gyorsan elterjednek a világban, létrehozva településeket a csatornákban, a mit sem sejtő városok alatt és földalatti erődöket szállnak meg a föld alól. Kiterjedt és tekervényes alagúthálózatot hoznak létre, ami Arabytól, a távoli déltől az északi Cathayig nyúlik. Ugyanilyen komplex kémhálózat és ügynökök jelentenek a skaveneknek az ellenség terveiről. A hálózat közepén található az alant-birodalom kiterjedt, burjánzó enyészet városa, Skavenblight. Ez a legtitkosabb és legaljasabb város mélyen az álnok észak tileai mocsarak mélyén van.

Megnövelt intellektusok és humanoid testük miatt a skavenek megtanulják a torzköveket használni romlott boszorkányságuk táplálására és hogy lenyűgöző erejű fegyvereket hozzanak létre. A torzkő fontos a skaveneknek, függenek tőle, hogy táplálják és mozgassák civilizációjukat, fontos szerepe van ocsmány ceremóniájuknál és a sötét istenük, a Szarvas Patkány imádatában. A skavenek alattomos terjeszkedése fáradhatatlanul és állandóan folytatódik, emésztve a civilizáció gyökereit úgy rágva, mint a rák. Romlást és hanyatlást akarnak hozni az Öregvilágba, a civilizált fajok bukását okozva, hogy a romjaikon lakmározzanak és uraljanak minden élőlényt. A skaven alant-birodalom rohamosan terjeszkedik és a Szarvas Patkány napról-napra erősödik, habár a legtöbb esetben alszik, várva a gyermekei hívását ami felébreszti és elpusztítja a halandók világát, hogy bomló húsukból lakmározzon.

Mikor a Szarvas Patkány felriad, a skavenek egy intenzív háborús és viszályos időszakba lépnek, városokat rombolva a pusztítás orgiájában. Eme időkben a skavenek nem csak hadat viselnek más fajok ellene, de még maguk között is: a lassú, a gyenge és az ostobára rátámadnak és széttépik. A skaven faj kipurgálja magából a gyengébb tagjait és a legyőzöttekből rabszolgát csinál.

## Társadalom

A skavenek klánokra oszlanak, amik közül a Hadúr Klánok messze a legnépesebbek. Minden Hadúr Klán hierarchiával bír a legalacsonyabb gyenge rabszolgától a legerősebb harcosokig és végül a skaven hadúrig, aki kegyetlen és ravasz mestere az egész klánnak. A skavenek élete állandó civódásban és a felsőbbrendűségért folyó harcból áll. Eme egyéni összecsapások foggal, karommal és késsel dúlnak. Kevés a halálos áldozat, de majdnem minden skaven őriz sebeket az ilyen összecsapásokból, sokan egy fülüket vagy szemüket vesztették el.
A skaveneknek számos rabszolgája van, többségük skavenek, akiket harcban vertek meg, de mások más fajokból vannak, akiket csatában győztek le. A rabszolgák töltik be a legnyomorultabb pozíciót a skaven társadalomban, gyakran veszélyes kísérletekben vagy ágyútölteléknek használjak őket harcban. Életük durva, fájdalmas, de könyüretesen rövid.

A nagyobb klánstruktúrán belül a történet ugyanaz: a gyengébb klánokat az erősebbek dominálják és bármelyik, ami támadhatóvá válik, azt gyorsan leigázzák társaik. A négy legerősebb klán a Moulder, Eshin, Skryre és Pestilens. Eme Nagyklánok a skavenek urai és az alant-birodalom uralkodói, teljes befolyásuk van az egyszerű hadúr klánok bajlódó tömegei felett.

Minden Nagyklánnak megvan a saját furcsa fegyverzete és aljas módszerük a háborúzásra. A Moulder klán például erős bestiamesterek és a torzkövet arra használják, hogy mutánsokat tenyésszenek vad hadibestiává. A Eshin klánt rettegik, mint orgyilkosokat és csendes gyilkosokat, akik aktívak az emberek városai alatt. Ahol nyomor van, ott megtalálhatóak az Eshin adeptusok, emberi ételeket és vízkészleteket mérgezve és felizgatva a patkányhordákat. A Skryre klán a warlock-mérnökökről ismert, a mágia és tudomány őrült ötvözésének mesterei, akik többek között létrehozták a rettegett torzkőszórókat, és az ugyanilyen pusztító mérgezett gázt. A Pestilens klán a ragályszerzetesekről ismert, ők a betegségek tanoncai és magukat a ragályok és dögvész terjesztésének adják morbid energiával.

Minden Skaven klánt a Romlás Tizenhárom Nagyura irányít. Ebben benne vannak a legnagyobb skaven városok és erődök vezetői, ahogy a visszavonult életet élő, a halál és varázslat útjait tanulmányozók is. Egy tucat és nem 13 Romlás Nagyura van, a teljes létszám a Szarvas Patkány személyével van meg. A Tizenkettek tanácsa alkalomadtán találkozik, amúgy meg mágikus módon kommunikálnak egymással. Ők koordinálják a skavenek aktivitást az egész világon és terjesztik mesterük, a Szarvas Patkány szavát. Azt mondják, hogy bármely skaven kihívhatja a Romlás Nagyurainak bármely tagját és elnyerheti annak helyét a Tizenkettek tanácsában, ha sikerül legyőznie, ám azt is rebesgetik, hogy a jelenlegi Romlás Nagyurai már több mint 400 éve tartják posztjukat.

A titokzatos szürkelátnok nevű skavenek az Enyészet Nagyurainak szolgái és viszik a klánoknak azok utasításait. Sok szürkelátnok van és mind egy fontosabb pozíciót töltenek be a skavenek között, akik csak a legfontosabb ügyekkel hajlandóak magukat zavarni. A szürkellátnokok kivétel nélkül mind mágusok nagy erővel és néha láthatóak csatában, ahogy skaven klánok hordáit vezetik.

## Hadsereg

A csatában a skavenek a puszta számukban bíznak és potens mágiájukban, hogy legyőzzék az ellenséget. Regimentnyi klánpatkány harcos sötét, rongyokba öltözve és összeguberált páncélzatban áradatként mozog elől, cincogó, csipogó hanggal, akiket az irdatlanul veszélyes torzkó fegyverek támogatnak a Skryre klántól és a Moulder klán féle bestiák. Az Eshin klán rajtaüt a mit sem sejtő ellenségen és a tomboló ragályszerzetesek cincogják elhivatottságukat, ahogy rávetik magukat az ellenségre. A skaven harcosok egyénként ádáz, de gyáva teremtmények, akik előszeretettel csapnak le ellenfelükre hátulról, vagy mikor azok alszanak. De nagy bandákba verődve fanatikus állapotba lehet őket hozni, akik vakok a veszélyre és veszteségekre. Ilyen állapotban szinte megállíthatatlanok.

## Történelem

### Előretörés

A Szakáll Háborúját követően az Öregvilág két nagy birodalma, az elfek és törpök meggyengülnek. Előbbit teljesen száműzik, csupán egy kis csoportot hagyva hátra, akik az elszigetelt erdei elfek lesznek, utóbbit viszont egy sor természeti katasztrófa pusztítja el. A Worlds Edge Mountains bérceit vulkanikus aktivitás rázza meg, a földrengések és forró láva rengeteg törp települést semmisít, vagy rongál meg, a törpök pedig elhagyják ezeket a területeket.

A Szakáll Háborúja során eleve sok erős és idős törp esett el, így ők nem vehették fel a harcot az újonnan megjelenő veszéllyel. A katasztrófát követően skavenek, goblinok és orkok hadai árasztják el a térséget, elfoglalva egy sor épségben maradt települést. A Worlds Edge alatt húzódó kiterjedt földalatti úthálózat is megsérül, vagy éji goblinok, skavenek és egyéb gonosz lények lakják be.

### Skaven háborúk

1111-ben a világot megrázza a Fekete Halál, a pusztító pestis 1111-1112 telén csak a Birodalomban ezreket ragad el, rengeteg falu teljesen elnéptelenedik, a provinciák fővárosaiban a lakosság kétharmada elpusztul, több várost pedig elhagynak. Boris Goldgather császár uralkodása pedig tett róla, hogy a korrupció és népnyúzás egy legyengült Birodalmat mutasson fel, ahol a sereget leépítették, a határmenti erősségeket pedig feladták.

A skavenek 1111-ben felfedik magukat és járataikból feltörve kezdenek el pusztítani ott, ahol a pestis már kifejtette hatását. A pestis a következő négy évben csillapodik, 1115-ben pedig meghal a császár. A halálhír jótékonyan hat a Birodalom népére, akik Mandred vezetésével 1124-ben kiűzik a skaveneket.

A járvány és a háború irdatlan pusztítást okozott, a Birodalom lakossága valamivel a tizedénél is kisebbre csökkent a pestis előttiének. Rengeteg falu elhagyatottá vált, a Birodalom jó része pedig pusztasággá válik. Mandred alatt megindul az újjáépítés, ám a skavenek nem mondtak le a bosszúról és 1152-ben meggyilkolják az uralkodót.

## Hegyek

* Worlds Edge Mountains: a Szakáll Háborúját követően többek között a skavenek is benyomulnak és több törp települést foglalnak el.
* Black Mountains: helyzete miatt a törpök és emberek több erődöt emelnek itt, de ennek ellenére is nagyszámú goblin, skaven és egyéb populáció él itt.

## Előfordulás

* Battle Bestiary (4th Edition)
* Warhammer Armies: The Empire (4th Edition)

## Források

* Battle Bestiary (4th Edition) - 62-63. oldal
* Warhammer Armies: The Empire (4th Edition) - 5-8. és 12. oldal